teeth bonding in Arlington MA
crown on tooth 30331
front teeth crowns Glen Burnie MD
da vinci veneers in 94550
best teeth whitening method in Havre De Grace 21078 Pa skuldig aan moord op vermiste Liam Nortjé | Maroela Media
Liam Nortjé se pa, Nantes, is skuldig bevind aan sy moord, al is die seuntjie se liggaam nooit gevind nie.
Nantes Nortjé, wat volhou sy vermiste seuntjie, Liam, leef steeds, is in die rondgaande hooggeregshof in Harrismith skuldig bevind aan die moord op die kleuter.
Benewens dié aanklag, is Nortjé ook skuldig bevind aan die aanranding op sy gewese vrou en sy twee dogters.
Liam, toe drie jaar oud, het in November 2017 saam met Nortjé (48) verdwyn en is sedertdien nog nie weer gesien nie. Nortjé is in Julie verlede jaar in Ladysmith in KwaZulu-Natal in hegtenis geneem, maar daar was geen teken van Liam nie.
Nortjé het destyds gesê hy het die kind vir mense gegee wat nie kinders kan kry nie, maar het geweier om enigsins meer inligting bekend te maak. Ten spyte van herhaalde pleidooie van Liam se ma, Cheinelle, het hy steeds verseg om te sê waar die seuntjie is, of selfs net ŉ bewys te lewer dat hy nog leef.
Nortjé het ook onskuldig gepleit op die aanklagte teen hom en het nie tydens sy verhoor getuig nie, het sy regsverteenwoordiger, Peter van der Merwe, gesê.
Nortjé se instruksie aan sy regsverteenwoordiger was dat hy hom sou berus by die hof se besluit. Hy het reeds aangedui dat hy nie teen die uitspraak gaan appelleer nie.
Regter Corné van Zyl het bevind die staat het bo redelike twyfel bewys dat klein Liam vermoor is en het hom, ten spyte van die afwesigheid van ŉ liggaam, skuldig bevind.
Die staat het gevra dat Nortjé lewenslange tronkstraf opgelê word. Van der Merwe het gesê hy het die hof gevra om af te wyk van dié vonnis, gegewe Nortjé se ouderdom. Sou hy lewenslange tronkstraf opgelê word, sal hy naastenby 75 jaar oud wees wanneer hy weer vrygelaat word.
Van Zyl sal Nortjé na verwagting Donderdag vonnis.
Hoop hy vrot in die tronk. Hoe kan jy so iets aan n onskuldige kind doen.
As hy 75 uitkom, dan leef hy nog.
Dis iets wat na bewering nie vir Liam beskore is nie.
As hy die seuntjie vir mense gegee het, hoekom kom die mense nie na vore nie? So dit sê vir my die seuntjie is dood. Hy moet in die tronk sit tot sy laaste asem
Dit is siek verby wat hy gedoen het.
So ñ pragtige seuntjie! Lyk soos ñ 80’s flim sterretjie. Arme ma het seker slaapelose nagte oor waar haar kleine kindjie is. Hartseer verby!!!